rejauldu/bengali-wikipedia huggingface dataset:
ইয়োহান ফ্রিডরিশ মালিন (আগস্ট ৮, ১৭৪৮ - নভেম্বর ১, ১৮০৪) একজন প্রখ্যাত জার্মান প্রকৃতিবিদ, উদ্ভিদবিদ, শম্বুকবিদ, উভচরবিদ এবং পতঙ্গবিদ।   শিক্ষাজীবন  থাম্ব|ডান|230px|ইয়োহান ফ্রিডরিশ মালিনের কবর, গটিঙ্গেন, শেল্টেনহামপারক ইয়োহান ফ্রিডরিশ মালিন ১৭৪৮ সালে জার্মানির টুবিঙ্গেনে জন্মগ্রহণ করেন। তিনি ছিলেন ফিলিপ ফ্রিডরিশ মালিনের জ্যেষ্ঠ পুত্র। তার পিতার অধীনে টুবিঙেন বিশ্ববিদ্যালয় থেকে তিনি মেডিসিন বিষয়ে অধ্যয়ন করেন। ১৭৬৮ সালে তিনি এম. ডি. ডিগ্রী লাভ করেন। তার থিসিসের বিষয় ছিল Irritabilitatem vegetabilium, in singulis plantarum partibus exploratam ulterioribusque experimentis confirmatam.Irritabilitatem vegetabilium in singulis plantarum partibus exploratatam   কর্মজীবন  ১৭৬৯ সালে মালিন টুবিঙেন বিশ্ববিদ্যালয়ে মেডিসিন বিষয়ে সহযোগী অধ্যাপক হিসেবে যোগ দেন। ১৭৭৩ সালে তিনি গটিঙেন বিশ্ববিদ্যালয়ে দর্শনের অধ্যাপক ও মেডিসিন বিষয়ে সহযোগী অধ্যাপক হিসেবে যোগদান করেন। পরবর্তীতে ১৭৭৮ সালে তিনি বিশ্ববিদ্যালয়ের মেডিসিন, রসায়ন, উদ্ভিদবিদ্যা ও খনিজবিদ্যার অধ্যাপক হন। ১৮০৪ সালে গটিঙেনে তিনি মৃত্যুবরণ করেন।  মালিন তার কর্মজীবনে মেডিসিন, রসায়ন, উদ্ভিদবিদ্যা ও খনিজবিদ্যার উপর অসংখ্য পাঠ্যপুস্তক রচনা করেন। তিনি সিস্টেমা নেচারির ১৩তম সংস্করণ ১৭৮৮ সালে প্রকাশ করেন। প্রচুর নতুন প্রজাতির উভচর, সরীসৃপ ও পতঙ্গ তিনি আবিষ্কার করেন। তার নামে একটি উদ্ভিদের নাম রাখা হয়েছে Artemisia gmelinii।   প্রকাশনা     Allgemeine Geschichte der Gifte, দুই খণ্ড, ১৭৭৬/১৭৭৭  Allgemeine Geschichte der Pflanzengifte, ১৭৭৭  Allgemeine Geschichte der mineralischen Gifte, ১৭৭৭  Einleitung in die Chemie, ১৭৮০  Beyträge zur Geschichte des teutschen Bergbaus, ১৭৮৩  Ueber die neuere Entdeckungen in der Lehre von der Luft, und deren Anwendung auf Arzneikunst, ১৭৮৪  Grundsätze der technischen Chemie, ১৭৮৬  Grundriß der Pharmazie, ১৭৯২  Geschichte der Chemie, ১৭৯৯  Allgemeine Geschichte der thierischen und mineralischen Gifte, ১৮০৬   তথ্যসূত্র    বহিঃসংযোগ    Gmelin's chemical genealogy  Gmelin's math genealogy  Global Ant Project -- World Ant Taxonomists  ইয়োহান ফ্রিডরিশ মালিন রচিত গ্রন্থসমূহ, Internet Archive.  বিষয়শ্রেণী:১৭৪৮-এ জন্ম বিষয়শ্রেণী:১৮০৪-এ মৃত্যু বিষয়শ্রেণী:জার্মান পতঙ্গবিজ্ঞানী বিষয়শ্রেণী:জার্মান উদ্ভিদবিজ্ঞানী বিষয়শ্রেণী:জার্মান প্রকৃতিবিজ্ঞানী বিষয়শ্রেণী:লেখক সংক্ষেপ সাথে উদ্ভিদবিজ্ঞানী বিষয়শ্রেণী:জার্মান পক্ষিবিজ্ঞানী বিষয়শ্রেণী:জার্মান প্রাণীবিদ্ বিষয়শ্রেণী:জার্মান ছত্রাকবিদ বিষয়শ্রেণী:টেক্সানো কর্তৃপক্ষ বিষয়শ্রেণী:প্রকৃতিবিদ বিষয়শ্রেণী:Phycologists বিষয়শ্রেণী:Bryologists বিষয়শ্রেণী:Pteridologists বিষয়শ্রেণী:Teuthologists বিষয়শ্রেণী:পক্ষিবিজ্ঞানী বিষয়শ্রেণী:টুবিঙেন বিশ্ববিদ্যালয়ের প্রাক্তন শিক্ষার্থী
ডান|120px|link=চট্টগ্রাম বিশ্ববিদ্যালয় জাদুঘর|alt=চট্টগ্রাম বিশ্ববিদ্যালয় জাদুঘর ভবন চট্টগ্রাম বিশ্ববিদ্যালয় জাদুঘর বাংলাদেশের একমাত্র শিক্ষায়তনিক জাদুঘর। এই জাদুঘর মানব ইতিহাস, শিল্প এবং সংস্কৃতি বিষয়ে শিক্ষা ও গবেষণা কার্যক্রমে শিক্ষার্থী ও গবেষকদের সহায়তা করে থাকে। প্রত্নতত্ত্ব, ইতিহাস ও প্রাচীন শিল্পকলার নিদর্শন সংগ্রহ, সংরক্ষণ ও প্রদর্শন করার পাশাপাশি এ সকল বিষয়ে মৌলিক গবেষণার সুযোগ সৃষ্টির লক্ষ্যে জাদুঘরটি কাজ করছে। জাদুঘরটি বাংলাদেশের চট্টগ্রাম জেলার হাটহাজারী উপজেলায় চট্টগ্রাম বিশ্ববিদ্যালয় প্রাঙ্গনে অবস্থিত। জাদুঘরটির বর্তমান স্থায়ী সংগ্রহ সংখ্যা প্রায় শতাধিক। এখানে রয়েছে প্রাগৈতিহাসিক ও প্রত্নতাত্ত্বিক ভাস্কর্য, লোকশিল্প, ইসলামিক এবং সমসাময়িক শিল্পের বিভিন্ন সংগ্রহ এবং বাংলাদেশের আধুনিক শিল্পকলার নিদর্শন। পাশাপাশি রয়েছে কাঠের জীবাশ্ম; ময়নামতি, মহাস্থান ও পাহাড়পুর প্রত্নক্ষেত্র হতে প্রাপ্ত বিভিন্ন শিল্পবস্তু; প্রাচীন ও মধ্যযুগের মুদ্রা, শিলালিপি, পাণ্ডুলিপি, ভাস্কর্য, টেরাকোটা, অস্ত্র ও আগ্নেয়াস্ত্র, পোশাক-পরিচ্ছদ, ধাতু শিল্পকর্ম, চীনামাটির বাসন-কোসন এবং গাত্রালঙ্কারসহ অন্যান্য ক্ষুদ্র লোকশিল্প। চট্টগ্রাম মহানগরের নাসিরাবাদ পাহাড় হতে প্রাপ্ত টারশিয়ারি যুগের একটি মৎস্য জীবাশ্ম এই সংগ্রহশালার সর্বপ্রাচীন নিদর্শন হিসেবে বিবেচিত হয়ে থাকে। এটি চট্টগ্রামের একমাত্র শিল্প জাদুঘর, যা দেশের পাবলিক বিশ্ববিদ্যালয়সমূহের মধ্যেও একমাত্র জাদুঘর হিসেবে বিবেচিত। (বাকি অংশ পড়ুন...)
নেপালের উপরাষ্ট্রপতি (, Nēpālakā uparāṣṭrapatiharū) হলেন নেপালের রাষ্ট্রপ্রধানের ডেপুটি। ২০০৮ সালের মে মাসে নেপালি রাজতন্ত্র বিলুপ্ত হওয়ার পরে এই পদটি তৈরি হয়েছিল। নেপালের বর্তমান উপরাষ্ট্রপতি হলেন রাম সহায় যাদব। উপরাষ্ট্রপতিকে আনুষ্ঠানিকভাবে 'মহামান্য' বলে সম্বোধন করা হবে।   ইতিহাস  ২০০৭ সালের জানুয়ারিতে গৃহীত অন্তর্বর্তীকালীন সংবিধানের অধীনে, নেপালের রাজার কাছ থেকে শাসনের সমস্ত ক্ষমতা অপসারণ করা হয়েছিল এবং ২০০৮ সালের নেপালের গণপরিষদ নির্বাচনে নির্বাচিত নেপালি গণপরিষদকে তার প্রথম বৈঠকে সিদ্ধান্ত নিতে হয়েছিল যে রাজতন্ত্র অব্যাহত রাখা হবে নাকি প্রজাতন্ত্র ঘোষণা করা হবে।See Clause 159 of the interim constitution ২০০৮ সালের ২৮ শে মে বিধানসভা রাজতন্ত্র বিলুপ্ত করার পক্ষে ভোট দিয়েছিল।Nepal becomes a federal democratic republic , Nepalnews.com, 2008-05-28, accessed on 2008-07-20  অন্তর্বর্তীকালীন সংবিধানের পঞ্চম সংশোধনীতে প্রতিষ্ঠিত হয়েছিল যে রাষ্ট্রপতি, উপরাষ্ট্রপতি, প্রধানমন্ত্রী এবং গণপরিষদের চেয়ারম্যান এবং ভাইস চেয়ারম্যান সকলেই "রাজনৈতিক বোঝাপড়ার" ভিত্তিতে নির্বাচিত হবেন। যাইহোক, যদি কেউ আসন্ন না হয়, তবে তারা সাধারণ সংখ্যাগরিষ্ঠতা দ্বারা নির্বাচিত হতে পারে।  প্রথম নির্বাচন ছিল ২০০৮ সালের নেপালের রাষ্ট্রপতি নির্বাচন। দলগুলি রাষ্ট্রপতি বা উপরাষ্ট্রপতি প্রার্থীদের বিষয়ে একমত হতে ব্যর্থ হয়েছিল, তাই একটি নির্বাচন অনুষ্ঠিত হয়েছিল। নেপালি কংগ্রেস এবং নেপাল কমিউনিস্ট পার্টি (একীকৃত মার্কসবাদী-লেনিনবাদী) এর সমর্থনে মাধেশী জন অধিকার ফোরামের পরমানন্দ ঝা নির্বাচিত হন।   উপরাষ্ট্রপতির তালিকা   নং.নাম প্রতিকৃতি নির্বাচিত পদগ্রহণ দায়িত্ব সমাপ্তি রাষ্ট্রপতি ১ পরমানন্দ ঝা 100px ২০০৮ ২৩ জুলাই ২০০৮ ৩১ অক্টোবর ২০১৫ রামবরণ য়াদব ২ নন্দ কিশোর পুন 100px ২০১৫ ২০১৮ ৩১ অক্টোবর ২০১৫ ২০ মার্চ ২০২৩ বিদ্যা ভণ্ডারী ৩ রাম সহায় যাদব  ২০২৩ ২০ মার্চ ২০২৩ বর্তমান রামচন্দ্র পৌডেল   আরও দেখুন   নেপালের রাষ্ট্রপতি  বর্তমান উপরাষ্ট্রপতি তালিকা   তথ্যসূত্র    বহিঃসংযোগ   * নেপাল বিষয়শ্রেণী:নেপাল সরকার বিষয়শ্রেণী:নেপালের রাজনীতি বিষয়শ্রেণী:২০০৮-এ নেপালে প্রতিষ্ঠিত বিষয়শ্রেণী:নেপালের ইতিহাস (২০০৮–বর্তমান)
কুড়িগ্রাম  পলিটেকনিক ইনস্টিটিউট বাংলাদেশের একটি প্রাচীন ও বৃহত্তম কারিগরী শিক্ষাপ্রতিষ্ঠান। এই প্রতিষ্ঠানটি ২০০৬ সালে প্রতিষ্ঠিত হয়।http://kpik.gov.bd/#   অবস্থান  এই পলিটেকনিক ইনস্টিটিউটটি বাংলাদেশের উত্তরাঞ্চলের কুড়িগ্রাম জেলার জেলা প্রশাসক ও পুলিশ সুপারের কার্যালয়  সংলগ্ন  কৃষ্ণপুর গ্রামে অবস্থিত। এটি ঢাকা থেকে প্রায় ৩৫০ কিলোমিটার দূরত্বের পথ।   বিভাগ এবং আসনসংখ্যা  বর্তমানে এই প্রতিষ্ঠানটিতে ৭টি বিভাগে ৯০০টি আসন রয়েছে। বিভাগ অনুসারে আসন সংখ্যা নিম্নরূপঃ  কন্সট্রাকশন - ১০০;  কম্পিউটার - ২০০;  ইলেকট্রনিক্স - ১০০;  আর্কিটেকচার এন্ড ইনটেরিওর ডিজাইন - ২০০;  সিভিল - ২০০;  ইলেকট্রিক্যাল  - ১০০;  মেকানিক্যাল ১০০।   চিত্রশালা    তথ্যসূত্র    বহিঃসংযোগ    অফিসিয়াল ওয়েবসাইট  বিষয়শ্রেণী:রংপুর বিভাগের পলিটেকনিক ইনস্টিটিউট বিষয়শ্রেণী:বাংলাদেশের সরকারি পলিটেকনিক ইনস্টিটিউট বিষয়শ্রেণী:কুড়িগ্রাম জেলার শিক্ষাপ্রতিষ্ঠান বিষয়শ্রেণী:২০০৬-এ প্রতিষ্ঠিত শিক্ষাপ্রতিষ্ঠান
ডান|থাম্ব|345x345পিক্সেল| সের্ভান্তেসের ডন কিহোতেকে স্পেনীয় সাহিত্যের আদর্শ রচনা এবং পাশ্চাত্য সাহিত্যের প্রথমদিকের একটি ধ্রুপদী সাহিত্যকর্ম হিসেবে বিবেচিত হয়। স্পেনীয় সাহিত্য বলতে স্পেনীয় ভাষায় লিখিত সাহিত্যকে (স্পেনীয় কবিতা, গদ্য এবং নাটক) বোঝায় যা বর্তমানে স্পেন দেশটি যে অঞ্চলে অবস্থিত সেখানে সৃষ্টি হয়েছে। এর বিকাশ একই অঞ্চলের অন্যান্য সাহিত্য ঐতিহ্যের সাথে মিলে যায় এবং প্রায়ই সংযুক্ত হয়, বিশেষ করে কাতালান ও গালিসীয় সাহিত্য সেইসাথে ইবেরীয় উপদ্বীপের লাতিন, ইহুদি এবং আরবি সাহিত্য ঐতিহ্যের সাথে সংযুক্ত হয়। হিসপানিক-আমেরিকীয় সাহিত্য হল স্পেনীয় সাহিত্যের একটি গুরুত্বপূর্ণ শাখা যার নিজস্ব বিশেষ বৈশিষ্ট্য রয়েছে এবং যার উত্থান স্পেনের আমেরিকা বিজয়ের পর হয়েছে।(লাতিন আমেরিকীয় সাহিত্য দেখুন।)  খ্রিষ্টপূর্ব ৩য় শতাব্দীতে রোমানরা ইবেরীয় উপদ্বীপ বিজয় ও শাসন শুরু করে, যা স্পেনীয় অঞ্চলে লাতিন সংস্কৃতি নিয়ে আসে। ৭১১ খ্রিষ্টাব্দে মুসলিম বিজয়ের ফলে পশ্চিম এশিয়া ও উত্তর আফ্রিকার সংস্কৃতি উপদ্বীপে প্রবেশ করে এবং আন্দালুসীয় সাহিত্যিক ঐতিহ্যের সৃষ্টি হয়।  ১৬শ শতকে স্পেনীয় ভাষায় প্রথম উপন্যাস প্রকাশিত হতে শুরু করে, যেমন লাজারিয়ো দে তোরমেস এবং গুজমান দে আলফারাচে। ১৭শ শতকের বারোক যুগে গুরুত্বপূর্ণ কাজগুলোর মধ্যে ছিল ফ্রান্সিসকো দে কেভেদো এবং বালতাসার গ্রাসিয়ানের গদ্য। উল্লেখযোগ্য একজন লেখক ছিলেন মিগেল দে সের্ভান্তেস সাভেদ্রা, যিনি তার শ্রেষ্ঠ রচনা ডন কিহোতে দে লা মানচার জন্য বিখ্যাত। এই উপন্যাসে সের্ভান্তেস স্পেনের পিকারেস্ক উপন্যাসের আঙ্গিককে একটি কাল্পনিক আখ্যানের মাধ্যমে সংহত করেছিলেন, যা স্পেনীয় সাহিত্য ইতিহাসে বহু ঔপন্যাসিকের জন্য একটি আদর্শ রূপ হয়ে ওঠে।J.A. Garrido Ardila "A Concise Introduction to the History of the Spanish Novel" A History of the Spanish Novel, Oxford University Press 2015  তথ্যসূত্র  বিষয়শ্রেণী:স্পেনীয় ভাষার লেখা থাকা নিবন্ধ বিষয়শ্রেণী:স্পেনীয় ভাষা বিষয়শ্রেণী:স্পেনের সংস্কৃতি
শার্পলেস ইপক্সিডেশন বিক্রিয়া হল প্রাইমারি এবং সেকেন্ডারি আ্যলাইলিক আ্যলকোহল থেকে 2,3-ইপক্সিআ্যলকোহল তৈরির একটি এনানসিওসিলেক্টিভ রাসায়নিক বিক্রিয়া। center|400px|শার্পলেস ইপক্সিডেশন বিক্রিয়ায় উৎপন্ন ইপক্সাইডের রাসায়নিক বিন্যাস বিক্রিয়াতে উপস্থিত আলোক সক্রিয় টার্টারেট ডাইএস্টারের (সাধারণত ডাইইথাইল টার্টারেট বা ডাইআইসোপ্রোপাইল টার্টারেট) এনানসিওমার দ্বারা নির্ধারিত হয়। জারক পদার্থটি হল টার্ট-বিউটাইল হাইড্রোপারঅক্সাইড। এনানসিওমারের নিবার্চনশীলতা টাইটেনিয়াম টেট্রা(আইসোপ্রোপক্সাইড) (Ti(OiPr)4) এবং ডাইইথাইল টার্টারেট থেকে তৈরি অনুঘটক দ্বারা হয়। 3Å মলিকিউলার সিভের উপস্থিতিতে ৫-১০ শতাংশ অনুঘটক জরুরি।  শার্পলেস ইপক্সিডেশনের সাফল্য পাঁচটি প্রধান দিকের জন্য। প্রথমত, ইপক্সাইডগুলোকে সহজেই ডাইঅল, আ্যমিনোআ্যলকোহল এবং ইথারে রূপান্তরিত করা যায়, সুতরাং প্রাকৃতিক যৌগের সিন্থেসিসে আলোক সক্রিয় ইপক্সাইড তৈরি গুরুত্বপূর্ণ। দ্বিতীয়ত, প্রাইমারি এবং সেকেন্ডারি আ্যলাইলিক আ্যলকোহলগুলো সহ যৌগের প্রাচুর্যতা বেশি। তৃতীয়ত, শার্পলেস ইপক্সিডেশনের বিক্রিয়াজাত পদার্থগুলো প্রায়ই ৯০ শতাংশের উপরে এনানসিওমারিক এক্সসেস (বেশি) হিসাবে থাকে। চতুর্থত, শার্পলেস ইপক্সিডেশনের বিক্রিয়াজাত পদার্থ কি হবে তা অনুমান করা যায়। অবশেষে, শার্পলেস ইপক্সিডেশনের বিক্রিয়ক বাণিজ্যিকভাবে পাওয়া যায় ও তুলনামূলক সস্তা।  বেশ কিছু সমীক্ষা প্রকাশিত হয়েছে।  অপ্রতিসম অক্সিডেশনের উপর কাজ করার জন্য কার্ল বেরি শার্পলেস ২০০১ সালে রসায়নে নোবেল পুরস্কার লাভ করেন। পুরস্কারটি উইলিয়াম স্ট্যান্ডিশ নোলস এবং রিওজি নয়োরি এই দুজনের সাথে ভাগ করা হয়েছিল। অনুঘটকের গঠন অনুঘটকটির গঠন অনিশ্চিত। সকল গবেষণা থেকে বিবেচনা করা হয়েছে যে অনুঘটকটি ডাইআ্যলকক্সি টার্টারেট টাইটেনিয়ামের ([Ti(tartrate)(OR)2]) ডাইমার। একইরকমের আরো পাঁচটি টাইটেনিয়াম কমপ্লেক্সের এক্স-রে গঠনের উপর ভিত্তি করে এই ইপক্সিডেশন বিক্রিয়ার সক্রিয় অনুঘটকের গঠন প্রতিস্থাপিত করা হয়, যা নিচের ছবিতে দেওয়া হলো। center|ট্রানজিশন স্টেট  নির্বাচনশীলতা শার্পলেস ইপক্সিডেশন বিক্রিয়ায় কোন এনানসিওমারটি বেশি পরিমানে উৎপন্ন হবে তা নিচের চিত্রে দেওয়া মডেল এর সাহায ব্য়খা করা হয়।  সীমানা|কেন্দ্র|শার্পলেস ইপক্সিডেশন বিক্রিয়ার মডেল  কাইনেটিক রেজোলিউসন  আ্যলাইলিক আ্যলকোহলের পারিপার্শ্বিক অবস্থা  আরও দেখুন  তথ্যসূত্র  বহিঃসংযোগ  বিষয়শ্রেণী:জৈব জারণ-বিজারণ বিক্রিয়া বিষয়শ্রেণী:ব্যক্তিনামাঙ্কিত বিক্রিয়া
ব্যাম্স-পা-কুন-দ্গা'-ব্ক্রা-শিস () (১৫৫৮-১৬০৩) তিব্বতের ঙ্গোর-এ-বাম-ছোস-ল্দান বৌদ্ধবিহারের চতুর্দশ প্রধান বা ঙ্গোর-ছেন ছিলেন।  সংক্ষিপ্ত জীবনী ব্যাম্স-পা-কুন-দ্গা'-ব্ক্রা-শিস ১৫৫৮ খ্রিষ্টাব্দে তিব্বতের সা-স্ক্যা বৌদ্ধবিহারে জন্মগ্রহণ করেন। তার পিতার নাম ছিল কুন-দ্গা'-য়ে-শেস ()। জন্মের সময় তার নাম রাখা হয় কুন-দ্গা'-দ্পাল-'ব্যোর ()। ১৫৬৮ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারে সাংস-র্গ্যাস-সেং-গে নামক একাদশ ঙ্গোর-ছেন ও নাম-ম্খা'-দ্পাল-ব্জাংয়ের নামক ত্রয়োদশ ঙ্গোর-ছেনের নিকট দীক্ষা ও সাংস-র্গ্যাস-সেং-গের নিকট মার্গফল সম্বন্ধে শিক্ষালাভ করেন। কুড়ি বছর বয়স পর্যন্ত তিনি দ্কোন-ম্ছোগ-দ্পাল-ল্দান নামক দ্বাদশ ঙ্গোর-ছেনের নিকট মার্গফল সম্বন্ধে শিক্ষালাভ করেন। বাইশ বছর বয়সে 'জাম-দ্ব্যাংস-দ্কোন-ম্ছোগ-র্গ্যা-ম্ত্শো () নামক ভিক্ষুর নিকট তিনি ভিক্ষুর শপথ গ্রহণ করেন। তার অন্যান্য উল্লেখযোগ্য শিক্ষক ছিলেন স্ঙ্গাগ্স-'ছাং-ঙ্গাগ-দ্বাং-কুন-দ্গা'-রিন-ছেন নামক তেইশতম সা-স্ক্যা-খ্রি-'দ্জিন। ১৫৯৫ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের চতুর্দশ প্রধান হিসেবে নির্বাচিত হন। তার উল্লেখযোগ্য শিষ্য ছিলেন দ্পাল-ল্দান-দোন-গ্রুব () নামক ষোড়শ ঙ্গোর-ছেন, নাম-ম্খা'-সাংস-র্গ্যাস () নামক সপ্তদশ ঙ্গোর-ছেন, শেস-রাব-'ব্যুং-গ্নাস () নামক অষ্টাদশ ঙ্গোর-ছেন প্রভৃতি।  তথ্যসূত্র  বিষয়শ্রেণী:১৫৫৮-এ জন্ম বিষয়শ্রেণী:১৬০৩-এ মৃত্যু বিষয়শ্রেণী:ঙ্গোরছেন
thumbnail|থাইল্যান্ডের বৌদ্ধ ক্যালেন্ডারের সংস্করণ বুদ্ধাব্দ অথবা বুদ্ধনির্বাণাব্দ হল শাক্যমুনি বুদ্ধের মহাপরিনির্বাণ দিবস থেকে গণিত অব্দ। ৫৪৩ খ্রিস্টপূর্বাব্দের বৈশাখী পূর্ণিমা তিথিতে কুশীনগরে গৌতম বুদ্ধ পরিনির্বাণ (পালি: পরিনিব্বাণ) লাভ করেন। সেই বিশেষ দিন থেকেই ১ বুদ্ধাব্দের সূচনা ধরে নিয়ে প্রচলিত হয় "বুদ্ধাব্দ" বা বুদ্ধ অব্দ। প্রত্যেক বছর চান্দ্র বৈশাখ মাসের পূর্ণিমা তিথিতে (যা "বুদ্ধপূর্ণিমা" নামে খ্যাত) আরম্ভ হয় এই অব্দ। এটি সম্পূর্ণ চন্দ্রাব্দ এবং এই অব্দের মাস এবং দিনাঙ্কের গণনাপদ্ধতি অপরাপর সকল ভারতীয় অব্দের মতোই প্রাচীন "সূর্যসিদ্ধান্ত" থেকে গৃহীত। ভারতীয় চন্দ্রাব্দ গণনাপদ্ধতি অনুসারে বুদ্ধাব্দেও মলমাস গণনার রীতি প্রচলিত আছে। এর ফলস্বরূপ বুদ্ধাব্দ চন্দ্রাব্দ হওয়াসত্ত্বেও সম্পূর্ণ ঋতুভিত্তিক।    দক্ষিণ পূর্ব এশিয়ার থাইল্যান্ডে একটি সৌর বর্ষপঞ্জি প্রচলিত আছে যা বুদ্ধাব্দ নামেই পরিচিত। এই অব্দটিও "সূর্যসিদ্ধান্ত" দ্বারা প্রভাবিত এবং এই অব্দে সূর্যসিদ্ধান্তের সৌরবর্ষ গণনার পদ্ধতিটি অনুসৃত হয়ে থাকে। সূর্যের একেকটি রাশিতে অবস্থানের উপর ভিত্তি করে একেকটি মাস গণনা করা হয়। ভারতে প্রচলিত বঙ্গাব্দে এবং প্রাচীন শকাব্দেও অনুরূপভাবেই গণনা করা হয় মাস এবং দিনাঙ্ক। এই অব্দে একেকটি মাসের নামকরণ হয়েছে সৌরমণ্ডলে অবস্থিত একেকটি রাশির সংস্কৃত নামানুসারে।  বিষয়শ্রেণী:বৌদ্ধ শিল্প ও সংস্কৃতি বিষয়শ্রেণী:পঞ্জীবর্ষ বিষয়শ্রেণী:নির্দিষ্ট পঞ্জিকা বিষয়শ্রেণী:বর্ষপঞ্জি বিষয়শ্রেণী:বৌদ্ধ উৎসব বিষয়শ্রেণী:নির্দিষ্ট বর্ষপঞ্জি
জনকপুর রোড () ভারতের বিহার রাজ্যের সীতামারহি জেলার একটি শহর এবং তালিকাভুক্ত এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে জনকপুর রোড শহরের জনসংখ্যা হল ১৩,৩৪১ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে জনকপুর রোড এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর
সীতা অর গীতা () হচ্ছে ১৯৭২ সালে মুক্তিপ্রাপ্ত একটি হিন্দি ভাষার চলচ্চিত্র। এটি পরিচালনা করেছিলেন রমেশ সিপ্পি, কাহিনী লিখেছিলেন সেলিম-জাভেদ জুটি (সেলিম খান এবং জাভেদ আখতার), এনারাই চিত্রনাট্যও লিখেছিলেন। রাহুল দেব বর্মণ গানগুলোর সুরকার ছিলেন।  চলচ্চিত্রটি দুই যমজ বোনের কাহিনী নিয়ে যারা জন্মের পর আলাদা হয়ে আলাদাভাবে বড় হয়, এই চরিত্রে হেমা মালিনী অভিনয় করেছিলেন। ধর্মেন্দ্র এবং সঞ্জীব কুমার তাদের নায়কের ভূমিকায় ছিলেন। হিন্দি চলচ্চিত্র শিল্পে যমজ ভাই বা বোনের কাহিনী এটিই প্রথম ছিলোনা এর আগে ১৯৬৭ সালের রাম অর শাম চলচ্চিত্রে দিলীপ কুমার একই ধরনের ভূমিকায় ছিলেন।http://www.thehindu.com/todays-paper/tp-features/tp-metroplus/enspRam-aur-Shyam-1967/article15934737.ece  এই চলচ্চিত্রে অভিনয়ের জন্য হেমা ফিল্মফেয়ার পুরস্কার জিতেছিলেন সেরা অভিনেত্রী বিষয়শ্রেণীতে। বৈকুণ্ঠ ভালো সিনেমাটোগ্রাফির জন্য শ্রেষ্ঠ চিত্রগ্রহণ বিভাগে ফিল্মফেয়ার পুরস্কার জিতেছিলেন। এই চলচ্চিত্রটির তামিল পুনঃনির্মাণের নাম ছিলো বাণী রাণী (১৯৭৪) যেখানে বানিশ্রী যমজ বোনের ভূমিকায় অভিনয় করেছিলেন।http://www.ghantasala.info/tfs/cdata0872.html অভিনয়ে হেমা মালিনী - সীতা এবং গীতা (দ্বৈত চরিত্র) ধর্মেন্দ্র - রাকা সঞ্জীব কুমার - রবি হানি ইরানি - শীলা গানের তালিকা আনন্দ বকশীর কথায় গানগুলোর সুরারোপ করেছিলেন রাহুল দেব বর্মণ।   #  গান  কণ্ঠশিল্পী(গণ)  দৈর্ঘ্য  মন্তব্য১ "কোই লাড়কি মুঝে কাল রাত"লতা মঙ্গেশকর, কিশোর কুমার০৪ঃ২০হেমা মালিনী এবং সঞ্জীব কুমার দ্বারা চিত্রায়ন২ "ও সাথী চল"আশা ভোঁসলে, কিশোর কুমার০৪ঃ২৯হেমা মালিনী এবং সঞ্জীব কুমার দ্বারা চিত্রায়ন৩ "আরে যিন্দেগি হ্যায় খেল"মান্না দে, আশা ভোঁসলে০৪ঃ৪৩হেমা মালিনী এবং ধর্মেন্দ্র দ্বারা চিত্রায়ন৪ "হাঁ জি হাঁ ম্যানে শরাব"লতা মঙ্গেশকর০৫ঃ২৬হেমা মালিনী দ্বারা চিত্রায়ন৫ "আভি তো হাথ মেঁ জম"মান্না দে০৫ঃ৩১ধর্মেন্দ্র দ্বারা চিত্রায়ন৬ "সঙ্গীত"বাদ্যযন্ত্র০১ঃ২৬ ৭ "শিরোনাম সঙ্গীত"বাদ্যযন্ত্র০২ঃ২২   তথ্যসূত্র  বহিঃসংযোগ    বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৭০-এর দশকের হিন্দি ভাষার চলচ্চিত্র বিষয়শ্রেণী:১৯৭২-এর চলচ্চিত্র বিষয়শ্রেণী:রাহুল দেববর্মণ সুরারোপিত চলচ্চিত্র বিষয়শ্রেণী:ভারতীয় চলচ্চিত্রে যমজ বিষয়শ্রেণী:সলিম-জাভেদের চিত্রনাট্য সংবলিত চলচ্চিত্র বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
হায়দ্রাবাদি বিরিয়ানি হলো ভারতের হায়দ্রাবাদের এক প্রকার বিরিয়ানি, এটি রান্নার দম পদ্ধতি ব্যবহার করে চাল থেকে প্রস্তুত করা হয়।   উপকরণ  220px|বাম|থাম্ব|দহি চাটনি এবং মিরচি কা সালানের (মরিচের সস্) সাথে হায়দ্রাবাদি বিরিয়ানি পরিবেশন করা হয়েছে  হায়দ্রাবাদি বিরিয়ানি রান্না'র প্রধান উপকরণগুলি হলো তুলশীমালা চাল, বাসমতী চাল, খাসির বা গরুর মাংস অথবা মুরগীর মাংস, দই, পিঁয়াজ, দারুচিনি, লবঙ্গ, এলাচ, তেজপাতা, জায়ফল, কালোজিরা (শাহী জিরা), জয়ত্রি, তারকা মৌরি (বিরিয়ানি ফুল), লেবু এবং জাফরান। ধনিয়া পাতা এবং ভাজা পেঁয়াজ খাবারকে সুশোভিত করতে ব্যবহৃত হয়। মূল খাবার লাল মাংস (খাসি/গরুর মাংস) দিয়ে তৈরি করা হয়; তবে মুরগী, মাছ, চিংড়ি বা সবজি খাবারে কিছু বৈচিত্রের জন্য ব্যবহার করা যেতে পারে।   ইতিহাস  220px|বাম|থাম্ব|চিকেন হায়দ্রাবাদি বিরিয়ানি  হায়দ্রাবাদি বিরিয়ানি সাধারণত মুঘলাই এবং ইরানি খাবারের মিশ্রণ হিসাবে ঐতিহাসিক হায়দ্রাবাদ রাজ্যের"Biryani is an Indian invention". Virsanghvi.com. নিজামের রান্নাঘরে উদ্ভূত বলে বিশ্বাস করা হয়। ভারতীয় রন্ধনশৈলীর একটি মূখ্য উপাদান হলো হায়দ্রাবাদি বিরিয়ানি।   প্রকারভেদ  220px|বাম|থাম্ব|রেস্তোরাঁয় পরিবেশিত হায়দ্রাবাদি দম বিরিয়ানি  হায়দ্রাবাদি বিরিয়ানি সাধারণত ২ ধরনের: কাচ্চি (কাঁচা) বিরিয়ানি এবং পাক্কি (রান্না করা) বিরিয়ানি।   কাঁচা মাংসের বিরিয়ানি (কাচ্চি)   কাচ্চি বিরিয়ানি কাঁচা মাংস দিয়ে তৈরি করা হয় সারা রাত মশলা দিয়ে ম্যারিনেট করে এবং তারপরে রান্নার আগে দই দিয়ে (টকদই) মাখিয়ে রাখা হয়। মাংসের টুকরাগুলো সুগন্ধী বাসমতী চালের আস্তরণের ভেতর রাখা হয় এবং ময়দা দিয়ে হান্ডি (পাতিল) বন্ধ করার পর দমে রান্না করা হয়। তবে এটি একটি সতর্কণীয় প্রক্রিয়া, কারণ মাংস বেশি-সেদ্ধ করা বা কম-সেদ্ধ করা এড়াতে সময় এবং তাপমাত্রার দিকে সূক্ষ্ম মনোযোগ প্রয়োজন।   পাক্কি বিরিয়ানি   পাক্কি বিরিয়ানিতে মাংস অল্প সময়ের জন্য ম্যারিনেট করা হয় এবং চাল দিয়ে স্তরীভূত করার আগে এবং ময়দার খামির দিয়ে বন্ধ পাত্রে রান্না করা হয়। পাক্কি আখনিতে (রান্না করা রসা ঝোলের সাথে) উপাদানগুলিকে চুলায় পাকাবার আগে সেদ্ধ করা হয়।  জায়ফল, আতর এবং কেওড়া মাংসের রসা ঝোলকে সুগন্ধযুক্ত করে তুলে। এছাড়া জাফরান এবং এলাচ'ও ব্যবহার করা হয়।  বিরিয়ানির একটি নিরামিষ সংস্করণও রয়েছে, যা গাজর, মটর, ফুলকপি, আলু এবং কাজু জাতীয় সবজি ব্যবহার করে তৈরি করা হয়।   পরিবেশনা  220px|বাম|থাম্ব|ভারতের প্যারাডাইজ রেস্টুরেন্টে বিরিয়ানির সাথে পরিবেশনের জন্য দহি চাটনি এবং মিরচি কা সালান  বিরিয়ানি সাধারণত দহি চাটনি (দই-চাটনি) এবং মিরচি কা সালান (মরিচের সস্) দিয়ে পরিবেশন করা হয়। এছাড়াও সালাদ হিসাবে থাকে পিঁয়াজ, গাজর, শসা এবং লেবুর টুকরা।   আরো দেখুন    শিক কাবাব  কাচ্চি বিরিয়ানি  হায়দ্রাবাদি হালিম  ঢাকাইয়া বিরিয়ানি   তথ্যসূত্র    বহিঃসংযোগ   বিষয়শ্রেণী:তেলেঙ্গানার রন্ধনশৈলী বিষয়শ্রেণী:হায়দ্রাবাদি রন্ধনশৈলী বিষয়শ্রেণী:ভারতীয় চালের পদ বিষয়শ্রেণী:চালের পদ বিষয়শ্রেণী:ভারতীয় রন্ধনশৈলী
right|thumb|ঝামা পাথরের নমুনা thumb|বুদবুদপূর্ণ হাল্কা আগ্নেয় শিলা বা ঝামা পাথর বা ঝামা ঝামা পাথর বা ঝামা (ইংরেজি: pumice, পামিস) হল বেশি পুড়ে যাওয়া এব্রোখেবরো ইট বা তার টুকড়ো যা ঘষা মাজার কাজে লাগে। ঝামাপাথর হল বুদবুদপূর্ণ হাল্কা আগ্নেয় শিলা। সাধারণতঃ ঝামা পাথর প্রবহমান লাভার উপর ভাসমান ফেনা থেকে সৃষ্টি হয় এবং কাচের মত স্বচ্ছ অথবা হাল্কা ধূসর রং-এর পাথুরে ফেনার মত দেখতে। সমস্ত আগ্নেয় প্রস্তর ক্ষেত্রে এদের দেখতে পাওয়া যায়। বায়বীয় ছিদ্রগুলির জন্য এই পাথর খুব হাল্কা ও অনেকসময় জলে ভাসে এবং জলের স্রোতে বা হাওয়ার দমকে স্থানচয়ূত হয়। লাভার সান্দ্রতা, জলীয় বাষ্প ও গয়াসীয় পদার্থ ও শীতলায়নের দ্রুততার উপর নির্ভর করে ঝামা পাথরের দানা/বুদবুদগুলির সূক্ষ্মতা নির্ভর করে। বেশীমাত্রায় গ্যাস থাকলে খুব সূক্ষ্ম দানার প্রকার ভেদ তোইরী হয় যার নাম পামিসাইট যার উপাদান গ্রানাইটের তুল্য। অপেক্ষাকৃত স্থূল দানার ঝামাপাথর, যার মধ্যে বায়ুপূর্ণ ছিদ্রাদি কম- তার নাম স্কোরিয়া যার উপাদান সাধারণতঃ গাঢ় রংএর আগ্নেয় শিলা ডায়োরাইট অথবা গ্যাব্রো-এর মত।  ঝামা পাথর সাধারণতঃ ঘষামাজার কাজে লাগে। ঝামা পাথরের গুঁড়ো আসবাব পত্র ইত্যাদি পালিশ করার কাজেও লাগে।  তথ্যসূত্র  বহিঃসংযোগ   University of Oxford image of pumice. Retrieved 2010-09-27.  Analytical identification of a single source pumice from Greek shores and ancient sites in the Levant.  On the occurrence of a pumice-rich layer in Holocene deposits of western Peloponnesus, Ionian Sea, Greece. A geomorphological and geochemical approach.  বিষয়শ্রেণী:পাথর বিষয়শ্রেণী:ক্ষয়কারী ঘর্ষক বিষয়শ্রেণী:আগ্নেয়গিরিবিজ্ঞান বিষয়শ্রেণী:আগ্নেয় শিলা বিষয়শ্রেণী:ব্যক্তি স্বাস্থ্য পণ্য
জর্জ পিল (খ্রিস্টধর্মে দীক্ষিত ২৫ জুলাই ১৫৫৬ - সমাধিস্থ ৯ নভেম্বর ১৫৯৬) ছিলেন একজন ইংরেজ অনুবাদক, কবি এবং নাট্যকার, যিনি উইলিয়াম শেক্সপিয়ারের সাথে টাইটাস অ্যান্ড্রোনিকাস নাটকে তাঁর অনুমিত, কিন্তু সর্বজনস্বীকৃত নয় এমন সহযোগিতার জন্য সর্বাধিক পরিচিত। অনেক বেনামী এলিজাবেথীয় নাটক তাঁর নামে রচিত হয়েছে, তবে তাঁর খ্যাতি মূলত এডওয়ার্ড প্রথম, দ্য ওল্ড ওয়াইভস টেল, দ্য ব্যাটল অফ আলকাজার, দ্য অ্যারেইনমেন্ট অফ প্যারিস এবং ডেভিড অ্যান্ড বেথসাবে -এর উপর নির্ভর করে। শেক্সপিয়ারের কিং জন- এর তাৎক্ষণিক উৎস, দ্য ট্রাবলসাম রেইন অফ জন, কিং অফ ইংল্যান্ড, তাঁর নামে প্রকাশিত হয়েছে।   জীবন  ১৫৫৬ সালের ২৫ জুলাই লন্ডন শহরের সেন্ট জেমস গার্লিকাইথে পিলের নামকরণ করা হয়। তার বাবা জেমস পিল (মৃত্যু ৩০ ডিসেম্বর ১৫৮৫), যিনি ডেভনশায়ার পরিবারের সদস্য বলে মনে হয়, তিনি ক্রাইস্টস হসপিটালের কেরানি ছিলেন, যা তখন মধ্য লন্ডনে অবস্থিত একটি স্কুল ছিল। তিনি হিসাবরক্ষণের উপর দুটি গ্রন্থ লিখেছিলেন,  দ্য ম্যানার অ্যান্ড ফোরমি হাউ টু কেপ আ পারফেক্ট রিকোনিং (১৫৫৩) এবং দ্য প্যাথ ওয়ে টু পারফেক্টনেস (১৫৬৯)। পরবর্তীটিতে শিরোনাম পৃষ্ঠায় কাঠের খোদাইয়ে জেমস পিলকে চিত্রিত করা হয়েছে।  জর্জের কোনও সামসময়িক সাদৃশ্য জানা যায়নি, যদিও তাকে খাটো পা, কালো বর্ণ, লাল চুল এবং চোখাচোখি বলা হয়, যদিও নির্ভরযোগ্য সূত্র থেকে তা জানা যায়নি। জর্জের মা, অ্যান, ১৫৮০ সালের ১ জুলাই মারা যান এবং তার বাবা ৩ নভেম্বর ১৫৮০ সালে ক্রিশ্চিয়ান ওয়াইডার্সকে (মৃত্যু ১৫৯৭, সেন্ট ক্রিস্টোফার লে স্টকসে, যা তখন থেকে ভেঙে ফেলা হয়েছিল) বিয়ে করেন। তিনি হাসপাতালের বেতনভুক্ত একজন নার্স হন, যেখানে তিনি জেমস পিলের মৃত্যুর পাঁচ বছর পরেও ছিলেন, যখন তিনি রাল্ফ বসওয়েলকে বিয়ে করেন।  তার ভাইবোনদের মধ্যে ছিলেন অ্যান (মৃত্যু ১০ জানুয়ারী ১৫৬৮/৯), ইসাবেল, জুডিথ (মৃত্যু ১৬ এপ্রিল ১৫৮২) এবং জেমস (জন্ম ৩ জানুয়ারী ১৫৬৩/৪)। অ্যান ১৪ মে ১৫৬৫ সালে জন আলফোর্ডকে বিয়ে করেন এবং তাদের একটি পুত্র, রবার্ট (৯ অক্টোবর ১৫৬৭ - আনুমানিক) জন্মগ্রহণ করেন। ১২ মার্চ ১৬৫৪/৫)। জুডিথ ১৫৭৫ সালের ১৯ জুন জন জ্যাকম্যানকে বিয়ে করেন এবং তাদের তিন সন্তান হয়, সুসান (জন্ম ৩ জুন ১৫৭৬), উইলিয়াম (৩০ এপ্রিল ১৫৭৭ - ১ জুলাই ১৫৭৭) এবং সারা (মৃত্যু ২৫ মে ১৫৭৮)।  ১৫৬৮/৯ সালের ৫ ফেব্রুয়ারি ইসাবেল ম্যাথিউ শেক্সপিয়ারকে বিয়ে করেন, যার সাথে তার আট সন্তান ছিল।  চিচেস্টার বিশ্ববিদ্যালয়ের একজন বিশ্ববিদ্যালয়ের প্রভাষক ডানকান সালকেল্ড পরামর্শ দিয়েছেন যে ম্যাথিউ শেক্সপিয়ার উইলিয়াম শেক্সপিয়ারের সাথে "সম্পর্কিত নাও হতে পারে", তবে ম্যাথিউর ইসাবেল পিলের সাথে বিবাহের তালিকাটি একটি সম্ভাব্য যোগসূত্রের ইঙ্গিত দেয়, কারণ ইসাবেলের নাট্যকার ভাই শেক্সপিয়ারের টাইটাস অ্যান্ড্রোনিকাসে সহযোগিতা করেছিলেন বলে কেউ কেউ মনে করেন।  জেমস পিল ১৫৬৬ এবং ১৫৬৯ সালের আয়রনমঙ্গার্স পেজেন্টসও লিখেছিলেন, যার ফলে জর্জ দুটি লর্ড মেয়রের পেজেন্টের কথা লিখেছিলেন।  বিষয়শ্রেণী:ইংরেজ রেনেসাঁ নাট্যকারবিষয়শ্রেণী:১৫৯৬-এ মৃত্যু বিষয়শ্রেণী:১৫৫৬-এ জন্ম বিষয়শ্রেণী:১৯১১-এ থেকে উইকিপিডিয়া নিবন্ধসমুহ এনসাইক্লোপিডিয়া ব্রিটানিকা পাঠ্যে একত্রিত বিষয়শ্রেণী:উইকিসংকলন তথ্যসূত্রসহ এনসাইক্লোপিডিয়া ব্রিটানিকার পাতায় উদ্ধৃতি অন্তর্ভুক্ত   তথ্যসূত্র
বিশেষ পাতা হল বিশেষ উদ্দেশ্যে সফটওয়্যার দ্বারা তৈরি করা পাতা, যা সাধারণত প্রকল্প রক্ষণাবেক্ষণের সাথে সম্পর্কিত। এগুলি বিশেষ: নামস্থানে পাওয়া যায়, এটি একটি ভার্চুয়াল নামস্থান যার পৃষ্ঠাগুলিতে সংশ্লিষ্ট আলাপ পাতা নেই। এগুলি উইকিপাঠ্যে লেখা হয় না এবং সরাসরি সম্পাদনা করা যায় না, তবে এইসব পাতার উপাদানগুলি কখনও কখনও মিডিয়াউইকি নামস্থানে সংশ্লিষ্ট পৃষ্ঠাগুলির মাধ্যমে সম্পাদনা করা যেতে পারে। আপনি যদি একটি বিশেষ পৃষ্ঠায় সাধারণ পুনঃনির্দেশ করেন, তবে পুনঃনির্দেশ অবিলম্বে অনুসৃত হবে না (যদিও লঘু পুনর্নির্দেশের মাধ্যমে বিশেষ পাতায় পুনর্নির্দেশ করা যেতে পারে), এবং বিশেষ: উপসর্গ ব্যবহার করে সরাসরি বিশেষ পৃষ্ঠা সৃষ্টি করা সম্ভব নয়।  কিছু বিশেষ পাতায় প্যারামিটার ব্যবহার করা যেতে পারে।  কখনও কখনও এগুলি স্ল্যাশের পরে প্রদান করা যেতে পারে (যেমন বিশেষ:লগ/block); অন্যান্য ক্ষেত্রে একটি index.php কল ব্যবহার করা হয়; উদাহরণস্বরূপ https://bn.wikipedia.org/w/index.php?title=বিশেষ:সাম্প্রতিক_পরিবর্তনসমূহ&days=3&limit=10 ।  এছাড়াও, বেশিরভাগ বিশেষ পৃষ্ঠাগুলির বিষয়বস্তু ব্যবহারকারীর দ্বারা সেট করা পছন্দগুলির উপর নির্ভর করে, যেমন সাম্প্রতিক পরিবর্তন, সাম্প্রতিক পরিবর্তনে শিরোনামের সংখ্যা এবং নজর তালিকা ইত্যাদি।  বিশেষ:বিশেষ পাতায় সকল বিশেষ পাতা পাওয়া যাবে।